Държавен вестник, бр. 3, 2024 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  3
УКАЗАНИЯ КЪМ СПРАВКА ЗА ПРОДАЖБИТЕ И ТЪРГОВСКИТЕ ОБЕКТИ ПРЕЗ 2023 ГОДИНА
РАЗДЕЛ І. се попълва от всички предприятия, които през 2023 г. са извършвали продажби на едро или дребно. В кол. 1 се посочват 
продажбите на едро, които включват стойността на купените и продадени готови стоки и материали по цени на реализация (вкл. ДДС и 
акцизи) на други търговци за следваща препродажба или на предприятия за производствено потребление, без стойността на износа. В 
кол. 2 се посочват продажбите на дребно, които включват стойността на купените и продадени готови стоки и материали и реализираната 
собствена продукция на населението и други институции и ведомства за собствено потребление по цени на реализация (вкл. ДДС и 
акцизи), без стойността на износа.
В обема на продажбите не се включва стойността на продадените sim-карти, фонокарти, ваучери, билети и др. подобни, които 
представляват предплатени услуги, продадената електроенергия, а също и реализираните продажби в заведенията за хранене.
Необходимо е да се посочат данни за всяка позиция от номенклатурата, по която има продажби, без да се допуска необосновано 
натрупване на неразпределени суми по дадени стокови групи.
РАЗДЕЛ ІІ. се попълва от всички предприятия, които към края на 2023 г. са извършвали продажби на дребно в стопанисвани от тях 
търговски обекти (постоянно действащи, сезонни и в ремонт до 1 месец) с различна форма на организация - магазини и павилиони, 
будки и сергии, подвижни обекти за разносна и развозна търговия (вкл. автомати), складове за продажби на дребно, бензиностанции и 
газостанции. Ако част от площта на големите магазини е наета от друго юридическо или физическо лице за осъществяване на продажби, 
тази част се счита за самостоятелен магазин. Будките представляват търговски обекти за продажби на дребно без търговска зала и без 
значение какъв вид стока се продава в тях.
Павилионите са обекти от лека конструкция (метална, панелна и др.), които, както и магазините, притежават търговска зала. 
Бензиностанцията (газостанцията) се счита за самостоятелен търговски обект, независимо от броя на колонките, с които разполага. Ако 
в даден обект се извършва продажба едновременно на бензин, дизелово гориво и газ, видът на обекта (бензиностанция или газостанция) 
се определя в зависимост от преобладаващия дял на продажбите.
Стоковата специализация на магазинa (павилионa) се определя съобразно дела на продажбите от дадена стокова група. Ако някоя 
от продаваните стокови групи преобладава с дял над 1/3 от стойността на всички продажби за отчетния период, обектът се счита за 
специализиран магазин. Ако никоя от продаваните стокови групи не формира такъв дял, обектът се определя като неспециализиран 
магазин с разнообразни хранителни стоки (вкл. супермаркети и минимаркети) или с разнообразни нехранителни стоки (вкл. универсални 
магазини).
Обща търговска площ е площта на търговската зала без складови и други спомагателни помещения, за всички обекти.
НОМЕНКЛАТУРА ЗА СЪДЪРЖАНИЕТО НА СТОКОВИТЕ ГРУПИ ПО ШИФРИ ОТ РАЗДЕЛ I
Р. 0111 - различни видове хляб, тестени и сладкарски изделия; макаронени изделия; ориз; зърнени продукти под формата на брашно, 
грис или гранули; други зърнени изделия (корнфлейкс, нишесте, скорбяла и други).
Р. 0112 - прясно, охладено или замразено месо (вкл. кайма); пресни, охладени или замразени субпродукти и карантия; сушени, осолени 
или опушени меса, субпродукти и карантия; месни консерви.
Р. 0113 - пресни, замразени, сушени, опушени, осолени, консервирани риби, морски деликатеси и мекотели (вкл. сухоземни раци, охлюви, 
жаби).
Р. 0114 - прясно, пастьоризирано или стерилизирано мляко, кондензирано или на прах; кисело мляко, сметана, десерти и напитки на 
млечна основа; сирене, кашкавал и извара; яйца и други продукти, съдържащи само яйца.
Р. 0115 - млечни масла; маргарин, други растителни мазнини; течни мазнини (олио); мас.
Р. 0116 - пресни, замразени или изсушени плодове; дини и пъпеши; плодови ядки, орехи, лешници, фъстъци и други.
Р. 0117 - пресни, замразени или изсушени зеленчуци, картофи; консервирани или обработени зеленчуци и продукти на зеленчукова 
основа; маслини, гъби.
Р. 0118 - всички видове захар; сладка и конфитюри, мармалади, компоти, желета, плодови пюрета и каши, мед; шоколад и шоколадови 
изделия, бонбони, дъвка и други захарни изделия; сладолед; храни и десерти, съдържащи какао.
Р. 0119 - оцет, сол, подправки (сушени и пресни); сосове и емулсии като горчица, майонеза, кетчуп и други; готови прахообразни продукти 
- мая, супи, бульони, кремове; хомогенизирани бебешки, детски и диетични храни.
Р. 0121 - кафе и чай (всички видове, екстракти, есенции и заместители); подсладено или неподсладено какао, шоколад на прах.
Р. 0122 - минерални и газирани води; безалкохолни напитки; плодови и зеленчукови сокове и нектари; плодови сиропи и концентрати; 
боза.
Р. 0211 - спиртни напитки, включително подсладените.
Р. 0212 - вина от грозде, плодови, саке; винени аперитиви.
Р. 0213 - всички видове бира.
Р. 0229 - цигари; тютюн и хартии за цигари; пури, тютюн за лула и други тютюневи изделия.
Р. 0318 - тъкани за изработване на облекла от естествени, изкуствени или комбинирани влакна; вратовръзки, шалове, ръкавици, шапки, 
колани; конци, прежди, катарами, копчета, ципове, панделки, ширити и други.
Р. 0319 - дамско, мъжко, детско и бебешко облекло от всички видове материали, включително от кожа.
Р. 0329 - всички видове обувки, включително спортни, подходящи за всекидневието.
Р. 0431 - бои, лакове, тапети и лепило за тях, стъкла за прозорци; малки водопроводни части; дюшеме, паркет, фаянсови и керамични 
плочки; гипс и цимент в малки количества.
Р. 0459 - газ пропан-бутан в бутилки, течни горива, въглища, дърва за горене.
Р. 0518 - мебели; матраци и дюшеци; огледала, картини и други предмети на изкуството; предмети за украса; полилеи, лампиони, нощни 
и настолни лампи.
Р. 0519 - килими, мокети, балатум и други.
Р. 0529 - дамаски, пердета, завеси - на платове или готови; изделия за леглото - покривки, одеяла, юргани, възглавници, спално бельо; за 
маса или за баня - покривки, кърпи, салфетки и други.
Р. 0539 - хладилници, фризери, перални, съдомиялни, готварски и отоплителни печки, микровълнови фурни, климатици, отоплителни 
уреди, бойлери, прахосмукачки и други уреди за почистване; шевни и плетачни машини; електрически кафемелачки, кафеварки, 
миксери, котлони, ютии и др.; резервни части.
Р. 0549 - стъклария, домакински съдове от всякакъв материал, прибори за хранене; кутии за хляб, кофи, дъски за гладене; механични 
домакински уреди - кафемелачки, месомелачки и други.
Р. 0559 - бормашини, триони, циркуляри, градински трактори и др., резервни части за тях; отвертки, клещи; лопати, гребла, сърпове; 
подвижни стълби; материали за вътрешни електрически инсталации - контакти, ключове, крушки, фасонки, щепсели, щекери, 
кабели, батерии и други.